Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 72/10/6606	Lučenec, 28.5.2014
EEČ : 2-47-68-2014

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec dcéry XXXXX, nar. XXXXX hoci bol podľa právoplatného rozsudku  Okresného súdu v XXXXX č. XXXXX z 03.11.1997 v spojení s rozsudkom Krajského súdu v XXXXX č. XXXXX z 26.02.1998, ktorý nadobudol právoplatnosť dňa 14.04.1998 počnúc dňom 01.09.1997 platiť zvýšené výživné na dcéru mesačne v sume 1 100 Čk vždy do každého 5-teho dňa v mesiaci k rukám matky dieťaťa XXXXX, nar. XXXXX bytom XXXXX v XXXXX takto uloženú povinnosť v XXXXX a inde riadne neplnil a od mesiaca marec 2002 do mesiaca jún 2005 dlhoval na výživnom 44 000 Čk    

lebo zanikla trestnosť činu

Odôvodnenie:
Policajným orgánom OO PZ v XXXXX bolo dňa 13.12.2003 pod č. XXXXX začaté trestné stíhanie a zároveň vznesené obvinenie XXXXX, nar. XXXXX pre trestný čin zanedbania povinnej výživy podľa §  213 odsek 1 Trestného zákona č. 140/1961 Zb. v znení neskorších zmien a doplnkov, ktorý mal spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
Po nariadení vyšetrovania v predmetnej trestnej veci vyšetrovateľa OR PZ v XXXXX predložil dňa 27.05.2014 na okresnú prokuratúru návrh na zastavenie trestného stíhania z 26.05.2014, ktorý návrh odôvodnil splnením podmienok podľa § 86 písm. a/ Trestného zákona obvineným. 
XXXXX vo svojich viacerých výpovediach od 24.02.2006 naposledy dňa 22.04.2014 po uznaní dlžnej sumy výživného uviedol, že na účet poškodenej XXXXX posielal výživné, pričom niektoré platby mu boli vrátené ako neprevzaté a až od vyšetrovateľa sa dozvedel, že oprávnená medzi jednotlivými obdobiami zmenila miesto trvalého pobytu, ktorú skutočnosť mu neoznámila, on vrátené finančné prostriedky opätovne poslal poštovými poukážkami XXXXX poškodenej na jej novú adresu, pričom opätovne mu boli niektoré platby vrátené ako neprevzaté. V poslednej výpovedi dňa 22.04.2014 po ustálení a oznámení konečnej sumy zameškaného výživného uviedol, že oznámenú podlžnosť na zameškanom výživnom po spočítaní finančných prostriedkov, ktoré potvrdila aj poškodená XXXXX ako prevzaté, podlžnosť v sume 11 641 Čk dňa 22.04.2014 i uhradil, ktoré peniaze v sume 400 € + 32 € boli zaslané medzinárodným platobným príkazom XXXXX, z ktorého dôvodu nemá žiadny dlh na neuhradenom výživnom.
Podľa jednotlivých výpovedí svedkyne poškodenej XXXXX obv. XXXXX ako otec dcéry XXXXX za obdobie od mesiaca marec 2002 do mesiaca jún 2005 dlhoval na zameškanom výživnom peniaze v celkovej sume 44 000 Čk, ktorý dlh vznikol za obdobie, kedy jej dcéra XXXXX študovala dennou formou štúdia, po vyštudovaní za nasledujúce obdobie už vyživovacia povinnosť obvinenému nevznikla, pričom jej dcéra nikdy núdzou netrpela. Svedkyňa ďalej uviedla v ďalších výpovediach, že povinný XXXXX časť dlžného výživného postupne a v rôznych sumách poslal, pričom uznala, že zmenu miesta svojho trvalého bydliska mu neoznamovala, pričom niektoré poštou zaslané finančné prostriedky z dôvodu pracovných povinností a dlhodobé vzdialenie z miesta bydliska nestihla prevziať a po spočítaní všetkých finančných prostriedkov, ktoré jej boli doručené zistila na výživnom dlh vo výške 11 641 Čk, ktorú skutočnosť uviedla vo výpovedi dňa 06.02.2012. Poškodená XXXXX dňa  08.05.2014 na polícii potvrdila, že na jej adresu boli doručené dve poštové poukážky ako platby výživného, ktoré aj vybrala, ďalej dňa 09.05.2014 písomne potvrdila, že celé dlžné výživné jej bolo dodatočne vyplatené a povinný XXXXX už na výživnom nemá žiadny dlh.
Ďalej boli v priebehu vyšetrovania zabezpečené doklady o úhradách od obvineného ako i od poškodenej ako i bola vyžiadaná správa od XXXXX, podľa ktorých listinných dôkazov naposledy podľa medzinárodného platobného príkazu XXXXX z 22.04.2014 boli v eurách vyplatené ako dlžné sumy výživného 32,02 € a 400,01 € povinným XXXXX pre príjemcu XXXXX. 
Z vyššie uvedených dôkazov a to najmä z výpovedí poškodenej, výpovedí obvineného a z listinných dôkazov bolo preukázané, že obv. XXXXX celú dlžnú sumu zameškaného výživného vo výške 44 000 Kč dodatočne uhradil, pričom neplatenie výživného nemalo trvalo nepriaznivé následky.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu bolo preto potrebné v predmetnej trestnej veci rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor